એ પછી દસ દિવસ સુધી એ એક ખખડધજ હોટેલમાં રહ્યો અને દસમા દિવસે વાઈફાઈ હેક કરી ગુલાલને પૈસા માટે મેઈલ કર્યો અને અમદાવાદ આવ્યો. હવે પૈસા આવી ગયા હતા. મનુની જિંદગી બદલાઈ ગઈ હતી. એ ખૂબ ખુશ હતો. પણ યુવરાજના મગજમાં હજુ કંઈક ગડમથલ ચાલી રહી હતી. પૈસા લઈને એ મુંબઈની મહાનગરીમાં ઓઝલ થઈ ગયો હતો. અઠવાડિયું અઠવાડિયું જુદી જુદી હોટેલમાં રહેતો હતો અને મોજ કરતો હતો. મનુ સેટ થવાની વેતરણમાં હતો જ્યારે યુવરાજ હવે આગળ શું કરવું એની ચિંતામાં હતો.